Pa guitaas an arme e 1888 ez eas da Bariz. Eno e voe kazetenner ha sekretour ar gazetenn LÉgalité renet gant ar sokialour Jules Roques. Mont a reas war ar renk e dilennadeg 1899 evit Ligue socialiste Roques. Anaoudegezh a reas gant Louise Michel, Aristide Bruant ha Séverine. Meur a chomadenn a reas e toull-bach Sainte-Pélagie abalamour da skridoù politikel e-kreiz mare gwalldaolioù an anarkourien. Kondaonet e voe e miz Here 1892 abalamour da gomzoù distaget en ur vodadeg politikel: Gant ar vourchizion e vezomp lazhet dre an naon ; laeromp, lazhomp, dinamitomp, kement doare zo a zo mat da gaout an disamm eus al lorgnez-se.